Sorin Cîmpeanu explică de ce a folosit o cămașă specială la vaccinare.
Sorin Cîmpeanu a spus despre cămaşa cu mâneca decupată pe care a îmbrăcat-o la vaccinarea anti-Covid că este folosită de persoanele care fac insulină. Ministrul a precizat că tatăl său este dependent de insulină.
Ministrul Educaţiei, Sorin Cîmpeanu, a vorbit despre cămaşa misterioasă pe care a folosit-o la vaccinare. El a spus că este o cămaşă folosită de persoanele insulino-dependente şi a dezvăluit faptul că tatăl său este dependent de insulină. "Povestea acelei cămăşi este foarte simplă. A fost un mod de a face vizibil faptul că eu susţin actul, necesitatea şi importanţa vaccinării cadrelor didactice. Dacă vreţi să mergeţi în detalii, uitaţi-vă la cei care sunt insulino dependenţi şi îşi fac injecţie de două ori pe zi la birou. Nu este o invenţie absolută, doar că a fost vizibilă. Tatăl meu este dependent de insulină. Plus că am făcut câteva zeci de vaccinuri", a declarat ministrul Cîmpeanu, la Digi24.